La Lira Saguntina celebra este diumenge el concert de Nadal
14 de desembre 2021

Diumenge que ve, 19 de desembre, la Banda Simfònica i l'Orquestra Simfònica compartiran escenari per a realitzar el tradicional concert de Nadal de la Societat Musical Lira Saguntina, organitzat per l'Ajuntament de Sagunt i la Societat Musical Lira Saguntina. Este concert serà a l'Auditori Joaquín Rodrigo a les 19 h.

En la primera part la Banda Simfònica Lira Saguntina, davall la direcció de Daniel Olmos Herrero, interpretarà un programa amb obres dels compositors Julián Palanca, Vicente Ortiz, Amando Blanquer, Roque Baños, Ruperto Chapí i Irving Berlin.

Per a la segona part el director de l'Orquestra Simfònica Lira Saguntina, Ramón Zacarías Cerdà Ramón, ha seleccionat dos obres de caràcter concertant. La primera de les quals, d'Antonio Vivaldi, serà interpretada per tres jóvens músiques de l'Orquestra, Nora Pérez Gomis, Isabel Buendía Valls i Zoe Pérez Gomis. En la segona, l'Orquestra comptarà amb la participació de la jove soprano saguntina Marina Díaz Pérez, que delectarà el públic amb el motete de Wolfgang Amadeus Mozart _Exsultate Jubilate_.

![](/media/ulblyrbl/c_liracart.jpg?width=588&height=844)

*   [](http://www.facebook.com/sharer.php?u=https://aytosagunto.es/va/actualitat/la-lira-saguntina-celebra-este-diumenge-el-concert-de-nadal/ "Facebook")
*   [](http://twitter.com/share?url=https://aytosagunto.es/va/actualitat/la-lira-saguntina-celebra-este-diumenge-el-concert-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-lira-saguntina-celebra-este-diumenge-el-concert-de-nadal/ "Linked In")
*   [](mailto:?body=https://aytosagunto.es/va/actualitat/la-lira-saguntina-celebra-este-diumenge-el-concert-de-nadal/)